Boros Bugis

Boros Bugis (boros Bugis:  ) nopo nga boros di gunoon do kiikiro 4 riong tulun loolobi id boogian kabaatan do Sulawesi, Indonesia.

Sajara

Nontodon nopo do hogot Buginese nga mantad  Bugis id boros Malayu. Id suang boros Bugis, roitan ii do  om tulun Budis nopo nga roitan do . Tumanud nopo mitos do Bugis, nontodon nopo istila  nga mantad ngaran raja koiso Cina, iso pomorintaan Bugis kuno, . Rati kopio nopo daa do  nga 'tutumanud do La Sattumpugi'.

Okuri koilaan kokomoi sajara pogulu do boros diti gama okuri o rekod poinsuat. Rekod (catatan) nopo poinsuat di pogulu kopio kokomoi do boros diti nga Sureq Galigo, mitos pomorunan epik tulun Bugis.

Toud suai di poinsuat kokomoi Bugis nopo nga Lontara, iso istila i sumuku kumaa skrip tradisional om rekod sajara nogi. Rekod sajara Lontara di bobos nokopogulu nopo nga kitadauwulan kiikiro abad ko-17. Tumanud do sejarawan Indonesia, rekod Lontara nopo nga kikoulalaho "sober" om "factual" mantad ko i suai mantad kinoyonon suai id Asia Tenggara Maritim, miagal do babad Java. Koubasanan nopo nga suaton o rekod diti id woyo kikoulalaho faktual miampai roromu mitos di okuri kopio, om ii nopo monunurat nga manahak kopogoliman pogulu papatayad toisosio i au diolo aanu poimagon o katapatan.

Pogulu kinorikatan do Dutch ontok abad ko-19, songulun misionari kingaran do i B. F. Matthews, minapadalin do Alkitab kumaa boros Bugis, om nosiliu isio tulun Eropah koiso di nakaanu koilaan kokomoi boros dii. Isio nogi diti nga songulun mantad tulun Eropah i nakaanu kabaalan kokomoi boros Makassar. Komoiboros om buuk puralan boros di noulud disio, om teks sastera om folkflore di pinalabus dau, nosiliu toud koilaan impohon kokomoi koduuduo boros di nokomoi. 

Ontok do penjajahan Belanda, ogumu o tulun Bugis minogidu mantad koiyonon sandad diolo id Kabaatan Sulawesi montok mogihum koposion di lobi osonong. Gama diti, nokoimbulai o tinimungan tokoro i momoguno Boros Bugis pointongkop id Asia Kabaatan Kosilahon Maritim.

Klasifikasi
Poinsuang o Boros Bugis id subtinimungan Kabaatan Sulawesi mantad tinimungan Boros Austronesia. Id suang subtinimungan do Kabaatan Sulawesi, boros nopo diti nga kiwaa pionitan kumaa boros Campalagian.

Kinasasadan Geografi
Kogumuan nopo momoboros sandad (kiikiro 3 riong) nga hilo id Sulawesi Kabaatan, Indonesia nga haro tinimungan tokoro i momoguno boros Bugis id pulau Jawa, Samarinda om kosilahon Sumatra id Indonesia, kosilahon Sabah om Semenanjung, Malaysia om Kabaatan Filipina. Diaspora Bugis nopo nga asil do migrasi mantad di abad ko-17 gama kaantakan misangod di mitilombus. Nokoimpuun o penjajahan (Dutch miampai mitilombus ontok pogulu abad ko-20.)

Sukuon